CELEX: 32006L0001
Language: mt
Date: 2006-01-18 00:00:00
Title: Id-Direttiva 2006/1/KE tal-Parlament Ewropew u tal-Kunsill tat- 18 ta’ Jannar 2006  dwar l-użu ta’ vetturi mikrija mingħajr is-sewwieq għat-trasport ta’ merkanzija bit-triq (Verżjoni kodifikata) Test b’rilevanza għaż-ŻEE.

4.2.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               82
            
         ID-DIRETTIVA 2006/1/KE TAL-PARLAMENT EWROPEW U TAL-KUNSILL
   tat-18 ta’ Jannar 2006
   dwar l-użu ta’ vetturi mikrija mingħajr is-sewwieq għat-trasport ta’ merkanzija bit-triq
   (Verżjoni kodifikata)
   (Test b’rilevanza għaż-ŻEE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 71 tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw lill-Kumitat tar-Reġjuni,
   Filwaqt li jaġixxu skond il-proċedura mniżżla fl-Artikolu 251 tat-Trattat (2)
   
   Billi:
   
               (1)
            
            
               Id-Direttiva tal-Kunsill 84/647/KEE tad-19 ta’ Diċembru 1984 dwar l-użu ta’ vetturi mikrija mingħajr is-sewwieqa għat-trasport ta’ merkanzija bit-triq (3) ġiet emendata b’mod sostanzjali (4). Għal raġunijiet ta’ ċarezza u razzjonalità l-imsemmija Direttiva għandha tiġi kodifikata.
            
         
               (2)
            
            
               Mill-perspettiva makroekonomika, l-użu ta’ vetturi mikrija jippermetti, f’ċerti sitwazzjonijiet, allokazzjoni ottima tar-riżorsi billi jillimita l-ħela fl-użu tal-fatturi tal-produzzjoni.
            
         
               (3)
            
            
               Minn perspettiva mikroekonomika, din il-possibilità ġġib element ta’ flessibilità fl-organizzazzjoni tat-trasport, u għalhekk iżżid il-produttività ta’ l-impriżi interessati.
            
         
               (4)
            
            
               Din id-Direttiva għandha tkun bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness I, Parti B,
            
         ADOTTAW DIN ID-DIRETTIVA:
   Artikolu 1
   Għall-għanijiet ta’ din id-Direttiva:
   
               (a)
            
            
               “vettura” tfisser vettura tal-mutur, trailer, semi-trailer, jew tagħqida ta’ vetturi maħsuba biss għat-trasport ta’ merkanzija;
            
         
               (b)
            
            
               “vettura mikrija” tfisser kull vettura li għal rimunerazzjoni u għal perjodu stabbilit taż-żmien, titqiegħed għad-dispożizzjoni ta’ l-impriża li tidħol għat-trasport ta’ merkanzija bit-triq, għall-kiri jew bi ħlas jew f’isimha fuq il-bażi ta’ kuntratt magħmul ma’ l-impriża li tagħmel il-vetturi disponibbli.
            
         Artikolu 2
   1.   Kull Stat Membru għandu jħalli l-użu fit-territorju tiegħu, għall-għanijiet tat-traffiku bejn l-Istati Membri, tal-vetturi mikrija mill-impriżi stabiliti fit-territorju ta’ Stat Membru ieħor sakemm:
   
               (a)
            
            
               il-vettura tkun irreġistrata jew tinħareġ fiċ-ċirkolazzjoni skond il-liġijiet fl-Istat Membru ta’ l-aħħar;
            
         
               (b)
            
            
               il-kuntratt ikollu x’jaqsam biss mal-kiri tal-vettura mingħajr sewwieq u ma jkunx akkumpanjat b’kuntratt tas-servizz konkluż mill-istess impriża li jkopri l-personal tas-sewqan jew li jakkumpanjaw;
            
         
               (ċ)
            
            
               il-vettura mikrija tkun biss għad-dispożizzjoni ta’ l-impriża li tużaha matul il-perjodu taż-żmien tal-kuntratt tal-kiri;
            
         
               (d)
            
            
               il-vettura mikrija tkun misjuqa mill-personal ta’ l-impriża li tkunu tużaha;
            
         2.   Il-prova tal-konformità mal-kondizzjonijiet msemmija f’paragrafu 1(a) sa (d) għandha tiġi pprovduta mid-dokumenti li ġejjin, li jridu jkunu abbord il-vettura:
   
               (a)
            
            
               il-kuntratt tal-kiri, jew estratt iċċertifikat minn dan il-kuntratt li jindika l-isem tal-kerrej, l-isem ta’ min jikri, id-data u t-tul taż-żmien tal-kuntratt u l-identità tal-vettura;
            
         
               (b)
            
            
               fejn is-sewwieq ma jkunx il-persuna li tikri l-vettura, il-kuntratt tax-xogħol tas-sewwieq jew estratt iċċertifikat minn dan il-kuntratt li jagħtu b’mod partikulari l-isem ta’ min iħaddem, l-isem ta’ l-impjegat u d-data u t-tul taż-żmien tal-kuntratt tax-xogħol jew karta riċenti tal-paga.
            
         Jekk ikun meħtieġ id-dokumenti riferiti fil-(a) u l-(b) jistgħu jinbidlu b’dokument ekwivalenti maħruġ mill-awtoritajiet kompetenti ta’ l-Istat Membru.
   Artikolu 3
   1.   L-Istati Membri għandhom jieħdu l-miżuri meħtieġa sabiex jiżguraw illi l-impriżi tagħhom jistgħu jużaw, għat-trasport ta’ merkanzija bit-triq, fuq l-istess kondizzjonijiet tal-vetturi fil-pussess tagħhom, il-vetturi mikrija rreġistrati jew imdaħħla fiċ-ċirkolazzjoni skond il-liġijiet tal-pajjiżi tagħhom, sakemm il-kondizzjonijiet stabbiliti fl-Artikolu 2 jitweqqu.
   2.   L-Istati Membri jistgħu jeskludu mid-dispożizzjonijiet tal-paragrafu 1 il-ħidmiet tat-trasport għal rasu li jsir minn vetturi ta’ toqol totali permissibbli bit-tagħbija ta’ mhux aktar minn 6 tunnellati metriċi.
   Artikolu 4
   Din id-Direttiva m’għandhiex taffettwa r-regolamenti ta’ Stat Membru li jistabbilixxu kondizzjonijiet inqas restrittivi dwar l-użu tal-vetturi mikrija minn dawk speċifikati fl-Artikoli 2 u 3.
   Artikolu 5
   Mingħajr preġudizzju għall-Artikoli 2 u 3, din id-Direttiva m’għandhiex taffettwa l-applikazzjoni tar-regoli li għandhom x’jaqsmu ma’:
   
               (a)
            
            
               l-organizzazzjoni tas-suq tat-trasport ta’ merkanzija bit-triq bħala kiri jew bi ħlas u f’isimhom stess, u, partikolarment, għall-aċċess għas-suq u, rigward ir-restrizzjonijiet fuq il-kwoti dwar il-kapaċitajiet tat-toroq;
            
         
               (b)
            
            
               il-prezzijiet u l-kondizzjonijiet għat-trasport ta’ merkanzija bit-triq;
            
         
               (ċ)
            
            
               il-formazzjoni tal-prezzijiet tal-kiri;
            
         
               (d)
            
            
               l-importazzjoni tal-vetturi;
            
         
               (e)
            
            
               il-kondizzjonijiet li jirregolaw l-aċċess għall-attività jew l-okkupazzjoni ta’ min jikri lil ħaddieħor il-vetturi tat-triq.
            
         Artikolu 6
   Id-Direttiva 84/647/KEE hija mħassra bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness I, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness II.
   Artikolu 7
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 8
   Din id-Direttiva hija indirizzata lill-Istati Membri.
   
      Magħmula f’ Stasburgu, nhar it-18 ta’ Jannar 2006.
      
         
            Għall-Parlament Ewropew
         
         
            Il-President
         
         J. BORRELL FONTELLES
      
      
         
            Għall-Kunsill
         
         
            Il-President
         
         H. WINKLER
      
   
   
      (1)  ĠU C 108, tat-30.4.2004, p. 56.
   
      (2)  L-Opinjoni tal-Parlament Ewropew ta’ l-10 ta’ Frar 2004 (ĠU C 97, tat-22.4.2004, p. 66) u d-Deċiżjoni tal-Kunsill tat-8 ta’ Diċembru 2005.
   
      (3)  ĠU L 335, tat-22.12.1984, p. 72. Direttiva kif emendata mid-Direttiva 90/398/KEE (ĠU L 202, tal-31.7.1990, p. 46).
   
      (4)  Ara l-Anness I, Parti A.
   
      ANNESS I
      Parti A
      Direttiva mħassra flimkien ma’ l-emendament tagħha
      
         (imsemmi fl-Artikolu 6)
      
      
                  Direttiva tal-Kunsill 84/647/KEE
               
               
                  (ĠU L 335, tat-22.12.1984, p.72)
               
            
                  Direttiva tal-Kunsill 90/398/KEE
               
               
                  (ĠU L 202, tal-31.7.1990. p.46)
               
            Parti B
      Limiti ta’ żmien għat-traspożizzjoni fil-liġi nazzjonali
      
         (imsemmijin fl-Artikolu 6)
      
      
                  Direttiva
               
               
                  Limitu ta’ żmien għat-traspożizzjoni
               
            
                  Direttiva 84/647/KEE
               
               
                  30 ta’ Ġunju 1986
               
            
                  Direttiva 90/398/KEE
               
               
                  31 ta’ Diċembru 1990
               
            
   
      ANNESS II
      Tabella Ta’ Korrelazzjoni
      
                  Direttiva 84/647/KEE
               
               
                  Din id-Deċiżjoni
               
            
                  Artikolu 1, sentenza tal-bidu
               
               
                  Artikolu 1, sentenza tal-bidu
               
            
                  Artikolu 1, l-ewwel inċiż
               
               
                  Artikolu 1(a)
               
            
                  Artikolu 1, it-tieni inċiż
               
               
                  Artikolu 1(b)
               
            
                  Artikolu 2, sentenza tal-bidu
               
               
                  Artikolu 2(1), sentenza tal-bidu
               
            
                  Artikolu 2(1) sa (4)
               
               
                  Artikolu 2(1), punti (a) sa (d)
               
            
                  Artikolu 2(5) l-ewwel subparagrafu, sentenza tal-bidu
               
               
                  Artikolu 2(2), l-ewwel subparagrafu, sentenza tal-bidu
               
            
                  Artikolu 2(5), l-ewwel subparagrafu, punt (a) u (b)
               
               
                  Artikolu 2(2), l-ewwel subparagrafu, punti (a) u (b)
               
            
                  Artikolu 2(5), it-tieni subparagrafu
               
               
                  Artikolu 2(2), it-tieni subparagrafu
               
            
                  Artikolu 3
               
               
                  Artikolu 3
               
            
                  Artikolu 4 paragrafu 1
               
               
                  Artikolu 4
               
            
                  Artikolu 5, sentenza tal-bidu
               
               
                  Artikolu 5, sentenza tal-bidu
               
            
                  Artikolu 5, l-ewwel inċiż
               
               
                  Artikolu 5(a)
               
            
                  Artikolu 5, it-tieni inċiż
               
               
                  Artikolu 5(b)
               
            
                  Artikolu 5, it-tielet inċiż
               
               
                  Artikolu 5(ċ)
               
            
                  Artikolu 5, ir-raba’ inċiż
               
               
                  Artikolu 5(d)
               
            
                  Artikolu 5, il-ħames inċiż
               
               
                  Artikolu 5(e)
               
            
                  Artikolu 6
               
               
                  —
               
            
                  Artikolu 7
               
               
                  —
               
            
                  Artikolu 8
               
               
                  —
               
            
                  —
               
               
                  Artikolu 6
               
            
                  —
               
               
                  Artikolu 7
               
            
                  Artikolu 9
               
               
                  Artikolu 8
               
            
                  —
               
               
                  Anness I
               
            
                  —
               
               
                  Anness II